Markos z Antiochie

Markos (Markos) bol olympijský víťaz v zápasení dorastencov v roku 97.Inscriptiones Graecae, IvO 228 Lando Ferretti, Olimpiadi: 776 a. C. - 1960, Časť 3, str. 274  

Markos, syn Deida z Antiochie, si na 219. olympijských hrách v roku 97 vybojoval víťazstvo v zápasení dorastencov. V Olympii sa zápasenie dorastencov zaradilo do programu na 37. hrách v roku 632 pred Kr.Eusebios, Kronika 2,193. 

Záznam o olympijskom víťazstve Marka je uvedený na kamennom podstavci jeho nezachovanej sochy v Olympii, ktorý bol objavený juhovýchodne od Diovho chrámu.Carnegie Institution of Washington, 1921, Carnegie Institution of Washington Publication, str. 359 V tomto nápise (IvO 228, IvO = W. Dittenberger a K. Purgold, nápisy Olympia, Berlin 1896.) sú použité interpunkčné znamienka oddelujúce jednotlivé slová. Používali sa už v archaickom období, ale potom z praxe vymizli a oživené boli až v rímskom období. Nápisy vyryté do kameňa boli často farbené. Zvyčajne sa farbili na červeno, ale niekedy sa riadky farbili striedavo červenou a čiernou (farby sa väčšinou nezachovali). 

 Referencie a bibliografia 


 Pozri aj 
 Zoznam olympijských víťazov staroveku

Kategória:Víťazi starovekých olympijských hier v zápasení